De Jager sit lankJohannes Christiaan de Jager tydens ‘n vorige hofverskyning Foto: Nardus Engelbrecht/SAPA Johannes Christiaan de Jager is Dinsdag gevonnis vir die moord op twee tieners en die verkragting van een van die tieners. Dié voormalige motorwerktuigkundige is in die Wes-Kaapse hooggeregshof tot drie keer lewenslank gevonnis. Waarnemende regter Chuma Cossie het bevind dat daar nie enige noemenswaardige of buitengewone omstandighede bestaan om af te wyk van die minimum voorgeskrewe vonnisse nie. Die vonnisse sal gelyklopend uitgedien word. De Jager (49) is verlede maand skuldig bevind aan die moord op die 18-jarige sekswerker, Hiltina Alexander in 2008 en Charmaine Mare (16) in 2013. Al die misdade is in Kaapstad gepleeg. Hy is ook skuldig bevind dat hy Alexander verkrag het. De Jager is ses jaar tronkstraf opgelê nadat hy Mare se liggaam opgekap het en drie maande vir die diefstal van haar selfoon. Hy het gegrinnik toe hy die vonnis opgelê is en het ontspanne voorgekom. -SAPA Lees ook: De Jager vandag gevonnis De Jager het tieners vermoor De Jager getuig oor uitdagende klere De Jager lewer vandag getuienis De Jager se DNS onder slagoffer se naels Prostituut- en tienermoord: De Jager erken hy sny tiener op Prostituut- en tienermoord: Verhoor begin vandag Prostituut- en tienermoord: Man weer in hof Man in hof wat Kaapse tiener glo vermoor, in stukke opkap